**Zasadanie Obecného zastupiteľstva v Sihelnom**

**Z á p i s n i c a**

**zo zasadania obecného zastupiteľstva v Sihelnom**

 **konaného dňa 23. 6. 2023 o 1530 hodine**

**v zasadačke OcÚ Sihelné**

**Zápisnica**

**zo zasadania obecného zastupiteľstva**

 **konaného dňa 23. 6. 2023 v zasadačke OcÚ Sihelné**

**Prítomní:**

Bc. Anna Luscoňová, Miroslav Brandys, Mgr. Beáta Grižáková, PaedDr. Anna Grobarčíková, Bc. Dáša Chudiaková, Martin Kovalíček, Peter Chudjak, Ing. Anna Laššáková, Peter Vonšák,

**Neprítomní:**

Mgr. Ľubomír Piták, Mgr. Martina Vonšáková

**Ostatní:**

**PROGRAM:**

Program:

1. Otvorenie
2. Kontrola uznesení
3. Prevádzkový poriadok obecnej posilňovne
4. Stanovenie ceny monografie obce Sihelné
5. Úprava poplatkov za používanie kuchyne v KD
6. Prehľad a správy kontrolóra o vykonaných kontrolách za obdobie II. štvrťroka 2023
7. Zabezpečenie pohľadávky, poistenie majetku a zmluvné pokuty pre projekt „Triedený zber komunálnych odpadov v obci Sihelné“
8. Územný plán obce

9. Pozemkové úpravy

 10. Ihriská za školou a pred škôlkou

 11. Renovácia Kultúrneho domu

 12. Rôzne

 13. Interpelácia poslancov

 14. Záver

**1. Otvorenie zasadnutia**

Na úvod starosta obce Mgr. Ľubomír Piták privítal online poslancov na zasadaní Obecného zastupiteľstva a oboznámil prítomných s programom zasadnutia. Za overovateľov zápisnice navrhol poslancov Miroslav Brandysa a Mgr. Beátu Grižákovú, za zapisovateľku Mgr. Alenu Vojtašákovú. K uvedenému programu neboli žiadne pripomienky a starosta nechal za uvedený program hlasovať.

Poslanci, ktorí schvaľujú program rokovania:

Miroslav Brandys, Mgr. Beáta Grižáková, PaedDr. Anna Grobarčíková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Peter Vonšák

**2. Kontrola uznesení**

Dokumentácia a stavebné povolenie k obecnému vodovodu sa ešte nezačali vybavovať.

**3. Prevádzkový poriadok obecnej posilňovne**

Obec zrekonštruovala priestory v MŠ, ktoré budú slúžiť ako posilňovňa. Kapacita posilňovne je 4-5 osôb. Permanentka na celý mesiac bude stáť 5 €, jednorazový vstup 2 €. Poplatok sa bude uhrádzať na obecnom úrade na začiatku mesiaca. Otváracie hodiny budú od 14.00 hod. do 21.30 hod. Návštevníci sa musia riadiť prevádzkovým poriadkom tejto posilňovne. Tento prevádzkový poriadok je zverejnený na stránke obce.

Poslanci, ktorí schvaľujú prevádzkový poriadok obecnej posilňovne:

Miroslav Brandys, Mgr. Beáta Grižáková, PaedDr. Anna Grobarčíková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Peter Vonšák

**4. Stanovenie ceny monografie obce Sihelné**

Monografia sa bude prezentovať na folklórnych slávnostiach, ktoré budú 16. 7. 2023. Každá rodina dostane jednu monografiu zadarmo.

Poslanci, ktorí schvaľujú cenu knihy v sume 25 €:

Miroslav Brandys, Mgr. Beáta Grižáková, PaedDr. Anna Grobarčíková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Peter Vonšák

**5. Úprava poplatkov za používanie kuchyne v KD**

Obecné zastupiteľstvo v Sihelnom podľa § 6 a §11 zákona č. 369/1990 Zb. o obecnom zriadení v znení neskorších predpisov dopĺňa nasledovné poplatky :
Pribudli poplatky za požičanie chafingov v sume 5 € za kus, poplatok za používanie konvektomatu, ktorý bol zakúpený do kuchyne. Cena za používanie konvektomatu bude 50 €.

Bol znížený poplatok za prenájom malej sály za kar zo 60 € na 30 €. Poplatok za vodu bol 7 € na 10 €. Od budúceho roku sa bude platiť záloha pri objednaní priestorov na svadbu v sume 100 €.

Poslanci, ktorí schválili úpravu poplatkov:

Miroslav Brandys, Mgr. Beáta Grižáková, PaedDr. Anna Grobarčíková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Peter Vonšák

**6. Prehľad a správy kontrolóra o vykonaných kontrolách za obdobie II. štvrťroka 2023**

Hlavná kontrolórka Obce Sihelné Bc. Anna Luscoňová predložila a oboznámila poslancov OZ s prehľadom a správami o vykonaných kontrolách za obdobie II. štvrťroka 2023.

Podľa ustanovenia § 20 ods. 5 písm. a) zákona číslo 357/2015 Z. z. o finančnej kontrole a audite (ďalej len „zákon o finančnej kontrole“) a jeho platnom znení, § 18d ods. 2 písm. a) zákona č. 369/1990 Zb. o obecnom zriadení v znení neskorších zmien a doplnkov „Plánom kontrolnej činnosti kontrolóra“ na obdobie od 1. 1. 2023 do 30. 6. 2023 schválený uznesením č. E/4 zo dňa 1. 12. 2022 predkladám správu z kontroly fakturácie vodného a prác z hľadiska správnosti vystavenia faktúr v prísp. org.

**Kontrolovaný objekt:** Príspevková org.

**Kontrola bola zrealizovaná za obdobie:** od 4. 11. 2021 do 31. 12. 2022

**Cieľom kontroly:** bolo zistiť fakturácie vodného a prác z hľadiska správnosti vystavenia faktúr v prísp. org. a platby obyvateľov obce Sihelné k 31. 12. 2022

**Kontrolou bolo zistené:** Príspevková org. obce Sihelné – Obecné služby vyberá platby od obyvateľov obce za odber vody z obecného vodovodu za rok 2022 cenu 0,7586 €/m3 bez DPH. Odpis vody pracovníkmi sa konal 4. 11. 2021 do 2. 11. 2022 podľa stavu vodomerov. Nahlásených odberných miest je 105, s ktorými obec má vystavenú zmluvu. Päť odberných miest nemá žiadny odber vody. Vystavených faktúr bolo 100. Celková vybraná suma za odber vody je 7 695,84 €. Nedoplatok za vodu od obyvateľov obce je v sume 1 587,62 € k 31. 12. 2022. V čase kontroly máj 2023 bol nedoplatok za rok 2021 v sume 58,20 € a za rok 2022 v sume 376,88 €. Upomienky sú zaslané. Podľa nových výpočtov, obecná voda sa bude fakturovať na roky 2023-2027 v sume 0,8750 €/m3 bez DPH -1,050 €/m3 s DPH.

Dátum vyhotovenia správy: v Sihelnom dňa 17. 5. 2023 Poslanci, ktorí berú na vedomie prehľad a správy kontrolóra o vykonaných kontrolách za obdobie II. štvrťroka 2023:

Miroslav Brandys, Mgr. Beáta Grižáková, PaedDr. Anna Grobarčíková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Peter Vonšák

**7. Zabezpečenie pohľadávky, poistenie majetku a zmluvné pokuty pre projekt „triedený zber komunálnych odpadov v obci Sihelné“**

Je to povinná príloha k projektu. Slúži na zabezpečenie prípadne vzniknutých pohľadávok zo strany Obce Sihelné a zo strany Agentúry životného prostredia, ktorá tento projekt zabezpečuje.

Poslanci, ktorí súhlasia zo schválením tejto prílohy:

Miroslav Brandys, Mgr. Beáta Grižáková, PaedDr. Anna Grobarčíková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Peter Vonšák

**8. Územný plán obce**

Poslanci si vyžiadali ukázať starý územný plán obce, ktorý im bol predložený.

Do nového územného plánu budú začlenené časti lokalít, ktoré boli navrhnuté do JPÚ. Nezahrnuté časti budú v územnom pláne uvedené ako územie s vyhliadkou pre možnú zástavbu. Obec má určitý limit pôdy, ktorý jej bude schválený na zástavbu v územnom pláne, preto nie je možné všetky pozemky hneď určiť na zástavbu. Neskôr, po schválení územného plánu môže obec doplnkom k územnému plánu žiadať o zaradenie nezahrnutých častí lokalít k zástavbe. Na najbližšie zastupiteľstvo požiadali poslanci pozvať Ing. arch. Barčiaka a Ing. arch. Krušinského.

**9. Pozemkové úpravy**

Do JPÚ bolo navrhnutých 5 lokalít:

I. Lokalita nižný koniec I: strana od Oravskej Polhory, územie od p. Maslaňáka po železný kríž pri sosnách.

II. Lokalita nižný koniec II: strana od Oravského Veselého, pokračovanie zástavby od p. Skurčáka po cestu oproti kostolu

III. Lokalita Lengy

IV. Lokalita nad škôlkou

V. Lokalita vyšný koniec, od p. Hrubjaka smerom na Maguru

1. II. Lokalita nižný koniec

Geodet Brandys začal práce na lokalitách I. a II. Jeho podklady budú použité do návrhov na nariadenie konania o začatí jednoduchých pozemkových úprav v lokalite I. a lokalite II., ktoré budú zaslané na Okresný úrad Námestovo, pozemkový a lesný odbor.

Poslanci, ktorí súhlasia s návrhom lokalít, ktoré budú zaradené do JPÚ - I. lokalita nižný koniec a II. lokalita nižný koniec o Skurčáka po kostol:

Miroslav Brandys, Mgr. Beáta Grižáková, PaedDr. Anna Grobarčíková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Peter Vonšák

Poslanci Ing. Laššáková a Brandys žiadali zastupiteľstvo o schválenie preplatenia prípravných prác v jednotlivých lokalitách. Prípravné práce nie sú samostatnou položkou, ktorá je účtovaná pri realizácii projektu JPÚ. Nakoľko sa ale môže stať, že niektoré lokality nebudú schválené na vykonanie JPÚ, tak obec v týchto neschválených lokalitách preplatí prípravné práce geodetovi. Cena za prípravné práce v lokalite I. a lokalite II. je spolu 1 620 € za cca. 28 hektárov plochy určenej na vysporiadanie. Toto pravidlo by sa uplatňovalo aj v ďalších navrhnutých lokalitách.

Poslanci, ktorí súhlasia, aby obec financovala prípravné práce v lokalitách nižný koniec I. a lokalita nižný koniec II. sume 1 620 € alebo jej pomernej časti podľa výsledku ankety:

Miroslav Brandys, Mgr. Beáta Grižáková, PaedDr. Anna Grobarčíková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Peter Vonšák

1. Lokalita Lengy

Zámer v tejto lokalite je, aby v ochrannom pásme vysokého napätia viedla cesta smerom od píly na končiny. Bude sa hľadať riešenie, aby cesta mohla vyústiť v končine alebo prípadne popred kultúrny dom. Táto cesta by bola zároveň využitá aj ako trasa pre vedenie obecnej vody smerom na panelovú cestu a následne aj na nižný koniec. Poslanec Brandys a poslankyňa Ing. Laššáková poveria zhotoviteľa spoločnosť Brandys s.r.o. na vypracovanie návrhov k tejto lokalite.

IV. Lokalita nad škôlkou

Je tu problém s prístupovou cestou. V minulosti uvažovaná cesta okolo škôlky už nie je realizovateľná. Naviac táto cesta by ani nespĺňala parametre prístupovej cesty do takej veľkej lokality. Ide o šírku cesty, ale aj zvýšený pohyb vozidiel v miestach, kde sa pohybujú deti zo školy a škôlky. Poslanci apelovali na starostu, aby obecný úrad robil osvetu tejto lokalite. Zároveň ho požiadali aby oslovil vlastníkov pôdy v tejto lokalite aby sa hľadala možnosť kadiaľ by mohla viesť prístupová cesta do tejto lokality. Výhodou by bolo, keby sa vytvorili dva vstupy do danej lokality a tak ju zokruhovať.

V. Lokalita Magura

Návrh tejto lokality vznikol z návrhov od občanov po verejnom zhromaždení, ktoré sa konalo 4. 6. 2023 v kultúrnom dome. Pred začatím spracovania tejto lokality je nutné osloviť vlastníkov pôdy a spoločne nájsť riešenie s prístupovou komunikáciou.

**10. Ihriská za školou a pred škôlkou**

Poslanec Peter Vonšák vypracoval návrh na využitie plochy za CZŠ. Spevnená plocha by slúžila ako ihrisko, fitnes zóna a ihrisko. Dookola by bola rekreačná zóna s lavičkami a možnosťou, aby sa tam mohlo prísť poza kotolňu CZŠ. Časť ihriska nie je vo vlastníctve obce. Poslanci navrhli osloviť vlastníkov so žiadosťou o odkúpenie alebo so žiadosťou o prenájom tejto plochy. Následne podľa reakcie vlastníkov dať pripravovať projekt.

**11. Renovácia Kultúrneho domu**

Starosta oboznámil poslancov, že pán Mazurák s.r.o. v minulosti urobil ponuku na opravy strechy kultúrneho domu. Upraví ju podľa súčasných cien a zašle nám ju. Na renováciu sa použije polystyrén, ktorý už máme zakúpený.Poslanci žiadajú poslať zoskenované návrhy opravy strechy kultúrneho domu.

**12. Rôzne**

**1. Správa nezávislého audítora k individuálnej a konsolidovanej účtovnej závierke štatutárnemu orgánu obce Sihelné za rok 2021**

Poslanci, ktorí berú na vedomie správu audítora k uzávierke:

Miroslav Brandys, Mgr. Beáta Grižáková, PaedDr. Anna Grobarčíková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Peter Vonšák

**2. Schválenie počtu volebných obvod**

Poslanci, ktorí schvaľujú jeden volebný obvod do Národnej rady Slovenskej republiky v roku 2023 pre voľby konané 30. 9. 2023:

Miroslav Brandys, Mgr. Beáta Grižáková, PaedDr. Anna Grobarčíková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Peter Vonšák

**3. Žiadosť Mareka Kľušáka, Sihelné 253 o odkúpenie obecného pozemku**

Poslanci, ktorí schvaľujú odpredaj pozemku:

Miroslav Brandys, Mgr. Beáta Grižáková, PaedDr. Anna Grobarčíková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Peter Vonšák

**4. Žiadosť Jany Ľudmovej, Sihelné 150 o odkúpenie obecného pozemku**

Prístupová cesta ku novostavbe povedie z vrchu od hlavnej cesty. Obci nevzniká povinnosť s výstavbou prístupovej cesty.

Poslanci, ktorí schvaľujú odpredaj pozemku:

Miroslav Brandys, Mgr. Beáta Grižáková, PaedDr. Anna Grobarčíková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Peter Vonšák

**5. Žiadosť Tomáša Staša a manželky Mgr. Anny Stašovej, Sihelné 620 o odkúpenie obecného pozemku**

Poslanci, ktorí nesúhlasia s odpredajom pozemku.

Miroslav Brandys, Mgr. Beáta Grižáková, PaedDr. Anna Grobarčíková, Peter Chudjak, Martin Kovalíček, Ing. Anna Laššáková, Peter Vonšák

Zdržala sa: Bc. Dáša Chudiaková

**6. Žiadosť Františka Jagelka, Sihelné 8 o začlenenie do komasácie**

Poslanci, ktorí berú na vedomie túto žiadosť:

Miroslav Brandys, Mgr. Beáta Grižáková, PaedDr. Anna Grobarčíková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Peter Vonšák

**7. Žiadosť Mazuráka s.r.o., o predlženie nájomnej zmluvy na 2 roky**

Poslanci, ktorí schvaľujú predlženie nájomnej zmluvy na dva roky:

Miroslav Brandys, Mgr. Beáta Grižáková, PaedDr. Anna Grobarčíková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Peter Vonšák

**8. Žiadosť Anny Kurákovej, Sihelné 549, o opravu kríža pred domom 549**

Obec opraví tento kríž.

Poslanci, ktorí berú na vedomie túto žiadosť.

Miroslav Brandys, Mgr. Beáta Grižáková, PaedDr. Anna Grobarčíková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Peter Vonšák

**9. Žiadosť Mgr. Martiny Brezoňákovej , Sihelné 216 o odpustenie za prenájom veľkej sály v kultúrnom dome** **počas eRko plesu**

Poslanci, ktorí súhlasia s odpustením poplatku za prenájom KD:

Miroslav Brandys, Mgr. Beáta Grižáková, PaedDr. Anna Grobarčíková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Peter Vonšák

**10. Žiadosť Materskej školy o opravu a renováciu**

Na zastupiteľstvo bola doručená žiadosť o opravu a renováciu. Riaditeľka MŠ Mgr. Silvia Mazuráková žiada o opravu podkladovej plochy detského ihriska pod preliezkami, ktorá je momentálne v zlom stave, opravu obrubníkov. Tiež o namaľovanie strechy a opravu odkvapov na streche materskej školy. Okrem uvedených bodov by chcela požiadať o prehodnotenie potreby školníka v materskej škole.

Poslankyňa Mgr. Beáta Grižáková upozornila, že ihrisko je už 12 ročné a je bez revízie. Je plné skla, sieťky sú pováľane na bránke. Môže ho mať nejaký pracovník na starosti.

PaedDr. Anna Grobarčíková si myslí, že toto ihrisko nespĺňa parametre a je pre väčšie deti. Pri tvorbe nového ihriska chce, aby sa prizvali mamy, lebo oni najlepšie vedia čo ich deti potrebujú.

Starosta uviedol, že podklad – umelý trávnik na starom ihrisku je už nevyhovujúci a nebráni sa zmene, vyberie vhodný materiál, namaľuje strechu. Čo sa týka školníka, tak všetky opravy a údržby vykonáva príspevková organizácia, ako skladanie nábytku oprava inštalácia a podobne. Pracovníci Tomáš Pindják a Martin Fernéza chodia pravidelne viazať sieťku na ihrisku. Na podnet riaditeľky Mgr. Silvie Mazurákovej sa kúpil vláčik a vytvorili sa nové priestory pre deti za škôlkou. V budove škôlky sa upravili priestory, ktoré súžia ako telocvičňa pre deti. Takže si nemysli, že by sa nič neurobilo pre deti. Zámockú dlažbu za škôlkou ešte nestihol ohradiť, vymenia sa obrubníky. Poslanci navrhli využiť na uskladnenie materiálov, ktoré sa teraz nachádzajú v okolí škôlky a v za školou pozemok C-KN č. 1608/2, ktorý je vo vlastníctve obce aspoň do času, kým sa vybuduje zberný dvor a potom by sa materiály umiestnili ku zbernému dvoru. Na nižnom konci chcel urobiť detské ihrisko. Poslankyňa Ing. Laššáková povedala, že na nižnom konci by potrebovali viac chodníky ako ihrisko. Revízia ihriska sa uskutočňuje raz ročne. Taktiež treba mať nachystaný projekt, aby sme sa mohli zapojiť do nejakej výzvy a získať tak financie na renováciu ihriska z fondov. Pod časťou ihriska nie je vysporiadaná plocha, treba vyriešiť otázku odkúpenia prípadne nájmu, keďže pozemok je dlhoročne využívaný ihriskom.

**11. Postavenie dočasného prístrešku za školou na stroje používané na zbernom dvore**

Starosta informoval, že na vybavenie zberného dvora nám prídu rôzne stroje ako traktor s nakladačom, štiepkovač, kontajnerový nakladač, kontajnery 7 a 10 kubické. Na zabezpečenie týchto strojov ako aj smetiarskeho auta potrebuje obec prístrešok, ktorý by bol na pätkách. Starosta chce za kotolňou postaviť dočasný prístrešok a zároveň chce odpredať alebo vyradiť stroje, ktoré sa už nepoužívame. Poslanci chcú, aby to bolo len dočasne riešenie a navrhli, aby sme pri plánovanom zbernom dvore v Lengách zväčšili priestor, ktorý by slúžil na skladovanie týchto strojov v budúcnosti. Navrhujú osloviť vlastníkov a užívateľov a odkúpiť ešte dve parcely E-1046 a E-1047 a vyprázdniť priestor za školou.

Poslanci, ktorí schvaľujú postavenie dočasného prístrešku za školou na stroje používané na zbernom dvore:

Miroslav Brandys, Mgr. Beáta Grižáková, PaedDr. Anna Grobarčíková, Peter Chudjak, Peter Vonšák, Martin Kovalíček

Proti: Bc. Dáša Chudiaková

Zdržala sa: Ing. Anna Laššáková

Poslanci, ktorí schvaľujú zámer na odkúpenie pozemkov na rozšírenie zberného dvora:

Miroslav Brandys, Mgr. Beáta Grižáková, PaedDr. Anna Grobarčíková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Peter Vonšák

**12. Žiadosť Dávida Kolčáka ohľadom vybudovanie osvetlenia**

Obec bude realizovať výstavbu osvetlenia.

Poslanci, ktorí berú na vedomie túto žiadosť:

Miroslav Brandys, Mgr. Beáta Grižáková, PaedDr. Anna Grobarčíková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Peter Vonšák

**13. Žiadosť Dávida Kolčáka ohľadom premostenie potoka a realizáciu prístupovej cesty** Výstavba prístupovej cesty sa zatiaľ nebude realizovať. Nie sú vysporiadané pozemky.

Poslanci, ktorí berú na vedomie túto žiadosť:

Miroslav Brandys, Mgr. Beáta Grižáková, PaedDr. Anna Grobarčíková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Peter Vonšák

**14. Žiadosť kultúrnej komisie o finančný príspevok na zaplatenie nákladov spojených s usporiadaním medzinárodného dňa deti v sume 500 €**

Poslanci, ktorí schvaľujú finančný príspevok v sume 500 €:

Miroslav Brandys, Mgr. Beáta Grižáková, PaedDr. Anna Grobarčíková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Peter Vonšák

**15. Žiadosť Františka Jagelku, Sihelné 8, o začlenenie do komasácie**

Poslanci, ktorí berú na vedomie túto žiadosť:

Miroslav Brandys, Mgr. Beáta Grižáková, PaedDr. Anna Grobarčíková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Peter Vonšák

**16. Žiadosť DHZ o finančný príspevok v sume 2 000 € za účelom organizovania pretekov po domácky vyrobených traktorov s názvom Sihelské turbo 2023**

Obec je spolu organizátor a pomôže finančne pri organizácii tejto akcie a aj so strojmi.

Poslanci, ktorí berú na vedomie túto žiadosť:

Miroslav Brandys, Mgr. Beáta Grižáková, PaedDr. Anna Grobarčíková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Peter Vonšák

**Interpelácia poslancov**

Poslanec Martin Kovalíček navrhol, aby OVS a. s. odpisovala vodomery v rovnakom čase ako obec, aby vodojem nezostal nezabezpečený pred deťmi.

Odpisovanie vodomerov v rovnakom čase nemôže byť, problém by sa mohol vyriešiť tak, že by nám OVS, a. s. oznámila termín, kedy bude odpisovať vodomery a my by sme prostredníctvom rozhlasu upozornili obyvateľov.

Poslankyňa Ing. Anna Laššáková sa opýtala, ako je to so zmluvou ku cintorínu, či už bolo doručené vyjadrenie zo strany SPF, pretože ľudom stojí katastrálne konanie o zápise vlastníckych práv. Starosta uviedol, že tam pravidelne volá a nevie to urýchliť.

Poslanec Peter Chudiak navrhol, aby sa zaasfaltovala panelová cesta od ihriska za školou až po križovatku. Starosta uviedol, že už viackrát navrhol zaasfaltovať aspoň polovicu Veselovskej cesty. Náklady na zaasfaltovanie stále rastú. Ing. Anna Laššáková navrhla, aby sme túto cestu vysporiadali vyvlastnením, novela zákona č. 135/1961 Zb. o pozemných komunikáciách (cestný zákon) z roku 2021 to umožňuje.

Poslanci sa opýtali ako je to s výstavbou tribúny na ihrisku, kto sa tam prihlásil do verejného obstarávania. Starosta uviedol, že projekt sa hodnotí a nemá iné informácie.

Poslanec Martin Kovalíček sa opýtal, či pri pánovi Brišákovi bola nejaká porucha vody. Starosta uviedol, že je to už opravené.

Poslanec Martin Kovalíček sa opýtal na cestu pri pánovi Jozefovi Gužiniakovi, ktorá je prekopaná a kedy sa to opraví a zaasfaltuje. Starosta uviedol, že túto cestu opraví OVS, a. s., keď táto plocha dostatočne zhutní. Poslanci tiež upozornili na cestu pri Kohutiaroch. Starosta uviedol, že už upozornil Dávida Gužiniaka, aby si opravil cestu, poslanci navrhli, aby sa mu napísal list z obce a vyzvali ho k oprave. Starosta tiež povedal, že volal pani Kolekovej ohľadom opravy mosta po nehode. Rieši sa to ako poistná udalosť a musíme počkať.

Poslankyňa Mgr. Beáta Grižáková interpelovala ohľadom polystyrénu, ktorý sa vyhadzuje do odpadu v Sihelnom. V Oravskej Jasenici sa dá odovzdať tona čistého polystyrénu za 150 € alebo 180 € za nečistený. Starosta uviedol, že o tejto možnosti vraví každému, kto mu zavolá, ale nech radšej tento odpad skonči za školou ako niekde v prírode.

Overovatelia:

Miroslav Brandys .............................................

Mgr. Beáta Grižáková .............................................

Zapísala:

Mgr. Alena Vojtašáková .............................................

 Mgr. Ľubomír Piták

 starosta obce

**Uznesenia**

**zo zasadania Obecného zastupiteľstva obce Sihelné,**

**ktoré sa uskutočnilo**

**dňa 23. 6. 2023 o 1530 hodine v zasadačke OcÚ Sihelné**

**O b e c n é z a s t u p i t e ľ s t v o**

**A. Berie na vedomie:**

1. Prehľad a správy kontrolóra o vykonaných kontrolách za obdobie II. štvrťroka 2023

2. Správu nezávislého audítora k individuálnej a konsolidovanej účtovnej závierke štatutárnemu orgánu obce Sihelné

3. Žiadosť Materskej školy o opravu a renováciu

4. Žiadosť Františka Jagelku, Sihelné 8, o začlenenie do komasácie

5. Žiadosť Anny Kurákovej, Sihelné 549, o opravu kríža pred domom 549

6. Žiadosť Dávida Kolčáka, Sihelné 127, o zabezpečenia verejného osvetlenia

7. Žiadosť Dávida Kolčáka, Sihelné 127, o prístupovú cestu a premostenie sihelnianskeho potoka

8. Žiadosť DHZ o finančný príspevok v sume 2000 € za účelom organizovania pretekov po domácky vyrobených traktorov s názvom Sihelské turbo 2023

**D. Ukladá:**

1. Osloviť vlastníkov pozemkov na ihrisku za CZŠ ohľadom možnosti odkúpenia alebo prenájmu tohto pozemku.

2. Osloviť vlastníkov pozemkov pri zbernom dvore o možnosti odkúpenia pozemkov

3. Pripraviť zoznam nepotrebných strojov, ktoré by sme mohli odpredať

4. Pozvať na budúce zastupiteľstvo Ing. arch. Barčiaka a Ing. arch. Krušinského

5. Poslať poslancom zoskenované návrhy opravy strechy kultúrneho domu

**E. Schvaľuje:**

1. Program rokovania obecného zastupiteľstva

2. Prevádzkový poriadok obecnej posilňovne

3. Stanovenie ceny monografie obce Sihelné v sume 25 €

4. Úprava poplatkov za používanie kuchyne v KD

5. **A: schvaľuje**:

v súlade so Zmluvou o poskytnutí nenávratného finančného príspevku č. OPKZP-PO1-SC111-2021-72/80 zo dňa 25.05.2023 (ďalej len „Zmluva o poskytnutí NFP“) a článkom 13 odst. 1 „ZABEZPEČENIE POHĽADÁVKY, POISTENIE MAJETKU A ZMLUVNÉ POKUTY“ Prílohy č. 1 Zmluvy o poskytnutí NFP Všeobecné zmluvné podmienky k Zmluve o poskytnutí nenávratného finančného príspevku (ďalej len „VZP“), **zabezpečenie** prípadnej budúcej pohľadávky Poskytovateľa zo Zmluvy o poskytnutí NFP vo forme vlastnej blankozmenky a **vystavenie vlastnej blankozmenky** pre poskytovateľa Ministerstvo životného prostredia Slovenskej republiky, Námestie Ľudovíta Štúra 1, 812 35 Bratislava, IČO: 42 181 810 (ďalej len „Poskytovateľ“) v zastúpení Slovenská agentúra životného prostredia, Tajovského 28, 975 90 Banská Bystrica, IČO: 00 626 031, pre projekt „Triedený zber komunálnych odpadov v obci Sihelné“ ITMS kód projektu 310011BZX4.

**B: poveruje:**

starostu obce Sihelné, Mgr. Ľubomíra Pitáka podpísať Zmluvu o vyplňovacom práve k blankozmenke a vlastnú blankozmenku na zabezpečenie prípadnej budúcej pohľadávky Poskytovateľova podľa Zmluvy o poskytnutí NFP.

6. Schválenie jedného volebného obvodu do Národnej rady Slovenskej republiky v roku 2023

pre voľby konané 30. 9. 2023

7. Návrh lokalít, ktoré budú zaradené do JPÚ - I. lokalita nižný koniec a II. lokalita nižný koniec od Skurčáka po kostol

8. Financovanie prípravných prác obcou pri JPÚ – I. lokalita nižný koniec a II. lokalita nižný koniec od Skurčáka po kostol v sume 1 620 € alebo jej pomernej časti podľa výsledku ankety

9. Zámer na odkúpenie pozemkov na rozšírenie zberného dvora

10. Postavenie dočasného prístrešku za školou na stroje používané na zbernom dvore

11. Žiadosť kultúrnej komisie o finančný príspevok na zaplatenie nákladov spojených s usporiadaním medzinárodného dňa deti v sume 500 €

12. Schvaľuje jednomyseľne prevod majetku postupom, ako prípady hodné osobitného zreteľa podľa zákona č. 138/1991 Zb. o majetku obci v znení neskorších predpisov a o zmene a doplnení neskorších zákonov, zapísaného na **LV č. 852**, k.ú. Sihelné, parcela **E-KN** **5092/3**, zastavané plocha a nádvoria vo výmere **1725 m2**, v podiele 1/1-ina, a to len tú časť, ktorá

zodpovedá dielu č. 4 o výmere **24** **m2**, ktorý tvorí parcelu C-KN 355/8, zastavané plochy, o výmere **24** **m2,** takto vytvorenú na základe geometrického plánu č. 46156704-124/2022 vytvoreného Ing. Tomášom Bukovým – GEO2- Metal, Oravská Polhora 454 zo dňa 21. 7. 2022

časť parcely **E-KN 5092/3**, ktorá zodpovedá dielu č. 5 o výmere **9** **m2**, ktorý tvorí novovytvorenú parcelu C- KN 355/9, zastavané plochy, o výmere **9** **m2,** takto vytvorenú na základe geometrického plánu č. 46156704-124/2022 vytvoreného Ing. Tomášom Bukovým – GEO2- Metal, Oravská Polhora 454 zo dňa 21. 7. 2022

časť parcely **E-KN 5092/3**, ktorá zodpovedá dielu č. 6 o výmere **20** **m2**, ktorý tvorí novovytvorenú parcelu C- KN 355/5, o výmere **20** **m2,**

takto vytvorenú na základe geometrického plánu č. 46156704-124/2022 vytvoreného Ing. Tomášom Bukovým – GEO2- Metal, Oravská Polhora 454 zo dňa 21. 7. 2022.

Schvaľuje jednomyseľne prevod majetku postupom, ako prípady hodné osobitného zreteľa podľa zákona č. 138/1991 Zb. o majetku obci v znení neskorších predpisov a o zmene a doplnení neskorších zákonov, zapísaného na **LV č. 3431**, k.ú. Sihelné, parcela **E-KN** **274**, trvalý trávnatý porast vo výmere **200 m2**, v podiele 32/96-ín, a to len tú časť, ktorá

zodpovedá dielu č. 2 o výmere **22** **m2**, ktorý tvorí parcelu C-KN 355/4, trvalý trávnatý porast, o výmere **22** **m2,** takto vytvorenú na základe geometrického plánu č. 46156704-124/2022 vytvoreného Ing. Tomášom Bukovým – GEO2- Metal, Oravská Polhora 454 zo dňa 21. 7. 2022

časť parcely **E-KN 274,** ktorá zodpovedá dielu č. 3 o výmere **6** **m2**, ktorý tvorí novovytvorenú parcelu C- KN 355/7, trvalý trávnatý porast, o výmere **6** **m2,** takto vytvorenú na základe geometrického plánu č. 46156704-124/2022 vytvoreného Ing. Tomášom Bukovým – GEO2- Metal, Oravská Polhora 454 zo dňa 21. 7. 2022.

 **Výška celej kúpnej ceny je 1 246,60 €** /tisícdvestoštyridsaťšesťeuršesdesiatcentov**/** kupujúcim **Marek Klušák**, rod. Klušák, nar. 23. 11. 1981, bytom Sihelné 253

Ide o pozemky priľahlé k pozemkom, ktoré sú dvorom k rodinnému domu.

Tieto pozemky neposkytujú trvalý úžitok pre obec. Sú to pozemky, ktoré obec Sihelné nemôže  pre rozvoj obce využiť alebo inak lepšie zhodnotiť.

Vzhľadom k nevyužiteľnosti pozemkov na iné účely a s prihliadnutím na polohu pozemkov je predpoklad, že obci by sa nepodarilo iným spôsobom účelne naložiť s týmto prebytočným majetkom.

**Z celkového počtu prítomných poslancov hlasovali za:**

Miroslav Brandys, Mgr. Beáta Grižáková, PaedDr. Anna Grobarčíková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Peter Vonšák

**Zdržal sa**: 0

**Proti**: 0

Prevod majetku bol schválený 3/5-vou väčšinou.

**13**. Schvaľuje jednomyseľne prevod majetku postupom, ako prípady hodné osobitného zreteľa podľa zákona č. 138/1991 Zb. o majetku obci v znení neskorších predpisov a o zmene a doplnení neskorších zákonov, zapísaného na **LV č. 852**, k.ú. Sihelné, parcela **E-KN** **5108/14**, ostatné plochy vo výmere **20 905 m2**, v podiele 1/1-ina, a to len tú časť, ktorá

zodpovedá dielu č. 2 o výmere **23** **m2**, ktorý tvorí parcelu C-KN 1080/8, ostatné plochy, o výmere **23** **m2,** takto vytvorenú na základe geometrického plánu č. 46156704-47/2023 vytvoreného Ing. Tomášom Bukovým – GEO2, Oravská Polhora 1155 zo dňa 7. 6. 2023,

časť parcely **5108/14**, ostatné plochy, ktorá zodpovedá dielu č. 5 o výmere **84** **m2**, ktorý tvorí novovytvorenú parcelu C- KN 1294/3, ostatné plochy, o výmere **84** **m2,** takto vytvorenú na základe geometrického plánu č. 46156704-47/2023 vytvoreného Ing. Tomášom Bukovým – GEO2, Oravská Polhora 1155 zo dňa 7. 6. 2023.

**Výška celej kúpnej ceny je 2 140 €** /dvetisícstoštyridsaťeur**/** kupujúcim **Jana Ľudmová**, rod. Juriťáková, nar. 10. 7. 1966, bytom Sihelné 150.

Ide o pozemky priľahlé k pozemkom, ktoré sú dvorom k rodinnému domu.

Tieto pozemky neposkytujú trvalý úžitok pre obec. Sú to pozemky, ktoré obec Sihelné nemôže  pre rozvoj obce využiť alebo inak lepšie zhodnotiť.

Vzhľadom k nevyužiteľnosti pozemkov na iné účely a s prihliadnutím na polohu pozemkov je predpoklad, že obci by sa nepodarilo iným spôsobom účelne naložiť s týmto prebytočným majetkom.

**Z celkového počtu prítomných poslancov hlasovali za:**

Miroslav Brandys, Mgr. Beáta Grižáková, PaedDr. Anna Grobarčíková, Bc. Dáša Chudiaková, Peter Chudjak, Martin Kovalíček, Ing. Anna Laššáková, Peter Vonšák

**Zdržal sa**: 0

**Proti**: 0

Prevod majetku bol schválený 3/5-vou väčšinou.

14. Žiadosť Mazuráka, s.r.o., o predlženie nájomnej zmluvy na 2 roky

15. Žiadosť Mgr. Martiny Brezoňákovej, Sihelné 216 o odpustenie prenájmu veľkej sály v kultúrnom dome počas eRko plesu

**F. Neschvaľuje:**

1. Žiadosť Tomáša Staša a manželky Mgr. Anny Stašovovej, Sihelné 620, o odkúpenie obecného pozemku

 Mgr. Ľubomír Piták

 starosta obce